ఈక్వడార్
1820 అక్టోబరు 9 న స్పెయిన్ నుంచి స్వాతంత్ర్యం పొందేందుకు ప్రయత్నించిన మొదటి ఈక్వడార్ నగరంగా గుయాక్విల్ గుర్తించబడింది. స్వాతంత్ర్యం వచ్చినందుకు ప్రజలు చాలా ఆనందంగా ఉన్నారు. 1822 మే 24 న ప్రస్తుతం ఈక్వడార్ స్వాతంత్ర్య దినోత్సవం అధికారికంగా జరుపుకుంటున్నారు. పిచిన్చా యుద్ధంలో క్యిటో సమీపంలో ఆంటోనియో జోస్ డి సుక్రె స్పానిష్ రాజసైన్యాలను ఓడించిన తర్వాత మిగిలిన ఈక్వడార్‌కు స్వాతంత్ర్యం లభించింది. ఈ యుద్ధం తరువాత ఈక్వడార్ సైమన్ బొలీవర్ రిపబ్లిక్ అఫ్ గ్రాన్ కొలంబియాలో చేరింది.1830 లో ఈక్వడార్ కొలంబియా, వెనిజులా మరియు పనామాలతో గ్రాన్ కొలంబియా నుండి విడిపోయి స్వతంత్ర రిపబ్లిక్ అయ్యింది.
ఈక్వడార్
ఈక్వడార్ ఒక అభివృద్ధి చెందుతున్న ఆర్థిక వ్యవస్థను కలిగి ఉంది. ఆర్థికవ్యవస్థ అధికంగా పెట్రోలియం మరియు వ్యవసాయ ఉత్పత్తులు మొదలైన అత్యావసర వస్తువులపై ఆధారపడి ఉంది.దేశం మధ్యస్థ ఆదాయ దేశంగా వర్గీకరించబడింది. ఈక్వడార్ ఆర్థిక వ్యవస్థ లాటిన్ అమెరికాలో దేశాలలో 8 వ స్థానంలో ఉంది. ఈక్వడార్ 2000 మరియు 2006 మధ్య సగటున 4.6% ఆర్థిక వృద్ధిని సాధించింది. లాటిన్ అమెరికా మరియు కరేబియన్ (ఇ.సి.ఎల్.ఎ.సి.) ఐక్యరాజ్యసమితి ఆర్థిక కమిషన్ ప్రకారం 2007 నుండి 2012 వరకు ఈక్వడార్ సరాసరి వార్షిక జి.డి.పి 4.3%.లాటిన్ అమెరికా మరియు కరేబియన్ సగటు 3.5% అభివృద్ధి చెందింది. 
జనవరి 2008 లో ద్రవ్యోల్బణం శాతం 1.14% ఉండగా గత ఏడాది రికార్డు స్థాయిలో నమోదు అయినట్లు ప్రభుత్వం పేర్కొంది. 
డిసెంబరు 2007 నుండి సెప్టెంబరు 2008 వరకు నెలవారీ నిరుద్యోగం 6% మరియు 8% ఉంది. ఏదేమైనప్పటికీ అది అక్టోబరులో సుమారు 9% అధికరించి మరియు నవంబరు 2008 లో 8% తగ్గింది. ప్రపంచ ఆర్థిక సంక్షోభం లాటిన్ అమెరికా ఆర్థిక వ్యవస్థలపై ప్రభావం చూపడంతో 2009 నాటికి ఈక్వడార్లో నిరుద్యోగం సగటున 8.5% ఉంది.తరువాత 2010 లో 7.6%, 2011 లో 6.0% మరియు 2012 లో 4.8%. 1999 మరియు 2010 మధ్య తీవ్ర పేదరికం గణనీయంగా తగ్గింది.